Α.Ο. Άρης Πετρούπολης

Ο Αθλητικός Όμιλος «Άρης» Πετρούπολης είναι ελληνικό αθλητικό σωματείο που δραστηριοποιείται στην περιοχή της Πετρούπολης, στην Αθήνα, όπου και βρίσκεται η έδρα του, το Κλειστό Γυμναστήριο «Νίκος Παξιμαδάς». Επίσημο έτος ίδρυσής του είναι το 1976 και αγωνίζεται με χρώματα το κόκκινο και το κίτρινο. Ο σύλλογος διατηρεί τμήματα καλαθοσφαίρισης για αθλήτριες και αθλητές όλων των ηλικιακών ομάδων.

 Εγκαταστάσεις 
Ο Άρης Πετρούπολης χρησιμοποιεί ως έδρα των αγωνιστικών του υποχρεώσεων το Κλειστό Γυμναστήριο Πετρούπολης «Νίκος Παξιμαδάς», χωρητικότητας 2.000 θεατών. Επιπλέον ως χώροι προπόνησης των ακαδημιών χρησιμοποιούνται επίσης το Κλειστό Γυμναστήριο Αγίας Τριάδας και το Ανοικτό Γήπεδο Αγίου Δημητρίου.«Οι Ακαδημίες του Άρη Πετρούπολης!», άρθρο στον ιστότοπο BasketNet.gr, 10 Μαρτίου 2010.

 Τμήμα καλαθοσφαίρισης ανδρών 

 Ιστορική αναδρομή 
Την αγωνιστική περίοδο 2006-07 ο Άρης Πετρούπολης έλαβε μέρος στο Πρωτάθλημα της Α' Κατηγορίας Ανδρών που διοργανώνει η Ε.Σ.Κ. Αττικής με προπονητή το Μιχάλη Γρυλλιωνάκη. Τον κοινό όμιλο συνέθεσαν 16 ομάδες, με τον Άρη να καταλαμβάνει την 4η θέση του τελικού βαθμολογικού πίνακα. Τη χρονιά αυτή δεν διεξήχθησαν Play-offs, συνεπώς αυτή ήταν και η οριστική του θέση. Την επόμενη χρονιά, 2007-08, στα πλαίσια της ίδιας κατηγορίας και υπό τους ίδιους αγωνιστικούς όρους, τερμάτισε στην 3η θέση, ανανεώνοντας την παρουσία του στην κατηγορία για την επόμενη χρονιά.

Την περίοδο 2008-09 ο Άρης πραγματοποίησε νέα προσπάθεια στην Α' Κατηγορία των 16 ομάδων, κλείνοντας όμως τη χρονιά αρκετά χαμηλότερα και συγκεκριμένα στην 8η θέση. Ο απολογισμός του ήταν 18 νίκες και 12 ήττες, ενώ η τελική του θέση του εξασφάλισε την παραμονή χωρίς περιπέτειες. Την επόμενη χρονιά, 2009-10, αν και σημείωσε μία λιγότερη νίκη (17-13), τερμάτισε στην 5η θέση της βαθμολογίας.Α' Κατηγορία Ανδρών Ε.Σ.Κ.Α. 2009-2010, πληροφορίες στον ιστότοπο BasketballStats.gr.

Την αγωνιστική περίοδο 2010-11 οι ομάδες της Α' Κατηγορίας είχαν μειωθεί σε 14 στον αριθμό.«A” ΕΣΚΑ – 26η αγωνιστική», άρθρο στον ιστότοπο InfoBasket.gr, 12 Απριλίου 2011. Με προπονητή πάντα το Γρυλλιωνάκη, η ομάδα της Πετρούπολης συγκέντρωσε 12 νίκες και 14 ήττες. Όντας ο τυχερός τριπλής ισοβαθμίας κατετάγη τελικά στην 8η θέση της τελικής κατάταξης, μένοντας εκτός Play-offs που είχαν στο μεταξύ θεσπιστεί.

Τη χρονιά 2011-12 την καθοδήγηση του συλλόγου ανέλαβε ο Γιάννης Καράμπελας. Ο Άρης έκλεισε την κανονική περίοδο με ισοζύγιο 11 νίκες και 15 ήττες, με αποτέλεσμα να τοποθετηθεί στην 9η θέση της τελικής βαθμολογίας. Παρέμεινε εκτός Play-offs, αλλά δεν κινδύνεψε και με υποβιβασμό.«Α” ΕΣΚΑ – 26η αγωνιστική… Το Κορωπί «έστειλε» στη Γ” Εθνική την Πεντέλη!», άρθρο στον ιστότοπο Infobasket.gr, 10 Απριλίου 2012.«Ανέβηκε η Πεντέλη!» άρθρο στον ιστότοπο Basketnet.gr, 10 Απριλίου 2012.

Κατά την αγωνιστική περίοδο 2012-13, πάντα στα πλαίσια του Πρωταθλήματος της Α' Κατηγορίας της Ε.Σ.Κ.Α., ο Άρης ολοκλήρωσε τις αγωνιστικές του υποχρεώσεις για την κανονική περίοδο στην 3η θέση του βαθμολογικού πίνακα.«Α’ ΕΣΚΑ – 26η αγωνιστική… Πρωταθλητής ο Σπόρτιγκ και άνοδος στη Γ’ εθνική!», άρθρο στον ιστότοπο InfoBasket.gr, 30 Απριλίου 2013. Στη διαδικασία των Play-Offs, κατόρθωσε να ξεπεράσει αρχικά το εμπόδιο του Προμηθέα Χαλανδρίου, τον οποίο αντιμετώπισε σε 3 συνολικά αγώνες, εφόσον οι δύο ομάδες είχαν από μία νίκη στην κανονική περίοδο (69-74 ήττα, 62-76 νίκη, 63-46 νίκη).«Α' ΕΣΚΑ: Άλωσε την Πετρούπολη ο Προμηθέας», πληροφορίες στον ιστότοπο Basketworld.gr, 15 Μαΐου 2013.«Έκανε το μπρέικ ο Άρης Πετρούπολης» , άρθρο στον ιστότοπο Basketblog.gr, 17 Μαΐου 2013.«Α’ ΕΣΚΑ (πλέι οφ): Πέρασε στον τελικό ο Αρης Πετρούπολης», άρθρο στον ιστότοπο InfoBasket.gr, 22 Μαΐου 2013.«Πέρασε ο Άρης Πετρούπολης» , άρθρο στον ιστότοπο SuperBasket.gr, 21 Μαΐου 2013. Ακολούθως, έχασε το δεύτερο εισιτήριο για τη Γ' Εθνική Κατηγορία από την ομάδα της Πεύκης, αποτέλεσμα που διαμορφώθηκε επίσης μετά από 3 αγώνες (71-64 ήττα, 70-68 νίκη, 70-64 ήττα).«Α” ΕΣΚΑ: Εκανε το 2-1 η Πεύκη», άρθρο στον ιστότοπο Infobasket.gr, 27 Μαΐου 2013.«Α” ΕΣΚΑ: «Εφτάψυχος» ο Αρης Πετρούπολης!», άρθρο στον ιστότοπο Infobasket.gr, 31 Μαΐου 2013.«Ανέβηκε στην Γ Εθνική η Πεύκη, νίκησε 70-64 τον Άρη Πετρούπολης» , άρθρο στον ιστότοπο SportsHero.gr, 4 Ιουνίου 2013. Εν τέλει κατετάγη στην 3η θέση της τελικής βαθμολογικής κατάταξης.«Α’ ΕΣΚΑ: Στη Γ’ Εθνική η Πεύκη!», άρθρο στον ιστότοπο InfoBasket.gr, 3 Ιουνίου 2013.

Την επόμενη αγωνιστική περίοδο, 2013-14 ο Άρης, έχοντας συγκεντρώσει 20 νίκες και 6 ήττες τερμάτισε στη 2η θέση της τελικής βαθμολογικής κατάταξης της κανονικής περιόδου.«Α” ΕΣΚΑ – 26η αγωνιστική… Στα πλέι οφ», άρθρο στον ιστότοπο InfoBasket.gr, 5 Μαΐου 2014. Για δεύτερη συνεχόμενη χρονιά απέκτησε το δικαίωμα συμμετοχής στα Play-Offs. Εκεί κατόρθωσε να ξεπεράσει αρχικά το εμπόδιο του Ζωγράφου, το οποίο αντιμετώπισε σε 2 συνολικά αγώνες (77-66 νίκη, 90-97 νίκη), εφόσον οι δύο ομάδες είχαν από μία νίκη στην κανονική περίοδο.«Α” ΕΣΚΑ: Εκανε το 2-1 ο Αρης Πετρούπολης», άρθρο στον ιστότοπο InfoBasket.gr, 12 Μαΐου 2014.«Στον τελικό ο Άρης Πετρούπολης» , άρθρο στον ιστότοπο SuperBasket.gr, 16 Μαΐου 2014. Στη σειρά των τελικών, ωστόσο, απέτυχε για ακόμη μια χρονιά να ανέλθει στη Γ' Εθνική, εφόσον ηττήθηκε δύο φορές από τον Προμηθέα Χαλανδρίου (56-55 ήττα, 70-65 ήττα). Εν τέλει κατετάγη στην 3η θέση της τελικής βαθμολογικής κατάταξης.«Α” ΕΣΚΑ: Εκανε το 2-1 ο Προμηθέας», άρθρο στον ιστότοπο InfoBasket.gr, 22 Μαΐου 2014.«Α” ΕΣΚΑ: Στη Γ” Εθνική ο Προμηθέας!», άρθρο στον ιστότοπο InfoBasket.gr, 26 Μαΐου 2014. Αξιοσημείωτα οι Άρης και Προμηθέας όχι μόνο είχαν ξαναδιασταυρωθεί στα Play-Offs της περασμένης χρονιάς, αλλά βρέθηκαν επίσης αντιμέτωποι την ίδια περίοδο και στους τελικούς των γυναικείων Play-Offs.«Άρης Πετρούπολης-Προμηθέας ξανά και… ξανά!» , άρθρο στον ιστότοπο SuperBasket.gr, 16 Μαΐου 2014.

Την επόμενη χρονιά, 2014-15, ο σύλλογος αγωνίστηκε υπό την ηγεσία του Δημήτρη Πρασσά και  Μιχάλη Αρβανίτη.«Α' ΕΣΚΑ – 26η Αγωνιστική… Νίκη παραμονής για Άρη Πετρούπολης», άρθρο στον ιστότοπο InfoBasket.gr, 4 Μαΐου 2015. Απέναντι σε 13 ακόμη συλλόγους συγκέντρωσε 15 νίκες και 11 ήττες ολοκληρώνοντας τις αγωνιστικές του υποχρεώσεις στην 4η θέση της τελικής βαθμολογίας. Αξιοσημείωτα, λόγω πολλών υποβιβασμών από τη Γ' Εθνική, οι ομάδες της Α' Ε.Σ.Κ.Α. που υποβιβάστηκαν ήταν αρκετές, κάτι που σήμαινε πως η νίκη που πέτυχε την τελευταία αγωνιστική η ομάδα, όχι μόνο την οδήγησε στα Play-Offs, αλλά ταυτόχρονα τη γλύτωσε κι από τον υποβιβασμό. Στον τελικό βαθμολογικό πίνακα της περιόδου ο Άρης βρέθηκε στην 4η θέση, έχοντας ισοβαθμίσει με τον 5ο Α.Ο.Κ. Χαλάνδρι. Στα Play-Offs o Άρης τοποθετήθηκε απέναντι στη Φ.Ε.Α. Ν. Φιλαδέλφειας / Ν. Χαλκηδόνας, με την οποία μοιραζόταν από μία νίκη και μία ήττα στην κανονική περίοδο. Δύο συνεχείς ήττες του (71-59, 74-83) άφησαν τον Άρη εκτός τελικών και οριστικά στην 4η θέση.«Στον τελικό των πλέι οφ της Α' ΕΣΚΑ ο Απόλλων» , άρθρο στον ιστότοπο BasketNet.gr, 12 Μαΐου 2015.«Στον τελικό η Φ.Ε.Α.», δελτίο τύπου στον επίσημο ιστότοπο της Ε.Σ.Κ.Α., 14 Μαΐου 2015.

Βάσει της προκήρυξης της Ε.Σ.Κ.Α., η ομάδα αναμενόταν να συνεχίσει να αγωνίζεται στο τοπικό Πρωτάθλημα. Ωστόσο, κατόπιν εκτεταμένων ανακατατάξεων στις εθνικές κατηγορίες, η Ελληνική Ομοσπονδία Καλαθοσφαίρισης έστειλε πρόσκληση στον Άρη να αγωνιστεί στη Γ' Εθνική Κατηγορία, την οποία και οι ιθύνοντες του αποδέχτηκαν.«Για πρώτη φορά στην Γ' Εθνική!!» , δελτίο τύπου στον επίσημο ιστότοπο του συλλόγου, 15 Ιουλίου 2015.«Στην Γ' Εθνική και η Νέα Ιωνία...με την Β' ΕΣΚΑ να έχει σειρά ανόδου...» , άρθρο στον ιστότοπο BasketBlog.gr, 29 Ιουλίου 2015.

 Τμήμα καλαθοσφαίρισης γυναικών 
 Ιστορική αναδρομή 
Την αγωνιστική περίοδο 2008-09 το γυναικείο τμήμα καλαθοσφαίρισης του Άρη Πετρούπολης έλαβε μέρος στο Πρωτάθλημα της Β' Κατηγορίας Γυναικών που διοργάνωσε η Ε.Σ.Κ.Α., ολοκληρώνοντας τις αγωνιστικές του υποχρεώσεις στην 4η θέση της τελικής βαθμολογίας.«Αποτελέσματα Β ΕΣΚΑ: Πρωταθλήτρια η Δάφνη Δαφνίου!», άρθρο στον ιστότοπο WePlayBall.gr, 27 Απριλίου 2009. Την επόμενη χρονιά, 2009-10, πάντα στην ίδια κατηγορία, ο σύλλογος τερμάτισε στην 6η θέση της τελικής κατάταξης.«Αποτελέσματα Β ΕΣΚΑ: Γλέντησαν με την ψυχή τους Κουκουβάουνες, Παπάγος και Θωμάς!», άρθρο στον ιστότοπο WePlayBall.gr, 15 Μαρτίου 2010. Ο στόχος της ανόδου στην Α' Κατηγορία επετεύχθη την επόμενη περίοδο, 2010-11, κατά την οποία ο Άρης συγκέντρωσε 16 νίκες και 6 ήττες καταλαμβάνοντας την 3η θέση της βαθμολογίας της κανονικής περιόδου.«Αποτελέσματα Β' Ε.Σ.Κ.Α.: Πρωτάθλημα για Αμαζόνες! Play off για τους υπόλοιπους!», άρθρο στον ιστότοπο WePlayBall.gr, 28 Μαρτίου 2011. Στη συνέχεια συμμετείχε σε διαδικασία Play-offs όπου ξεπέρασε το εμπόδιο του Γ.Σ. Αμαρουσίου.«Β' Ε.Σ.Κ.Α. PLAY OFF: Άνοδος για Άρη και προβάδισμα για ΑΕΚ!», άρθρο στον ιστότοπο WePlayBall.gr, 1 Απριλίου 2011.

Κατά την αγωνιστική περίοδο 2011-12 ο Άρης συμμετείχε στο Πρωτάθλημα της Α' Κατηγορίας Γυναικών της Ε.Σ.Κ.Α., ολοκληρώνοντας τις αγωνιστικές του υποχρεώσεις για την κανονική περίοδο στη 10η θέση του βαθμολογικού πίνακα με απολογισμό 7 νίκες και 15 ήττες.«Αποτελέσματα Α’ ΕΣΚΑ: Φινάλε με εύκολα διπλά για ΜΕΛΑΣ και Ζωγράφου, σούπερ Παγκράτι!», άρθρο στον ιστότοπο WePlayBall.gr, 19 Μαρτίου 2012. Καθώς βρέθηκε μία θέση πάνω από τη ζώνη του υποβιβασμού εξασφάλισε την επιστροφή του στην ίδια κατηγορία το επόμενο φθινόπωρο.

Την επόμενη χρονιά, 2012-13 ο σύλλογος της Πετρούπολης βρέθηκε στην 4η θέση του τελικού βαθμολογικού πίνακα της κανονικής περιόδου.«Αποτελέσματα Α' ΕΣΚΑ: Απόλυτο φαβορί στα πλέι οφ το Περιστέρι, σούπερ Ζωγράφου στην Πετρούπολη!», άρθρο στον ιστότοπο WePlayBall.gr, 9 Απριλίου 2013. Έχοντας ήδη ηττηθεί δύο φορές στην κανονική περίοδο από την ομάδα του Περιστερίου, χρειάστηκε μόλις μία επιπλέον ήττα στα Play-Offs από την ίδια ομάδα για να χάσει την πρόκριση στη σειρά των τελικών.«Α’ Γυναικών: Στον τελικό το Περιστέρι», άρθρο στον επίσημο ιστότοπο της Ε.Σ.Κ.Α., 12 Απριλίου 2013. Κατόπιν, ο Προμηθέας Χαλανδρίου επικράτησε του Άρη με σκορ 52-42 σε αγώνα κατάταξης, με αποτέλεσμα η ομάδα της Πετρούπολης να καταταγεί 4η στην τελική βαθμολογική κατάταξη.«Αποτελέσματα Πλέι ΟΦ Α' ΕΣΚΑ: Τρίτος ο Προμηθέας!», άρθρο στον ιστότοπο WePlayBall.gr, 21 Απριλίου 2013.«Την τρίτη θέση της Α' ΕΣΚΑ ο Προμηθέας Χαλανδρίου» , άρθρο στον ιστότοπο WomenSports.gr, 21 Απριλίου 2013.

Κατά την αγωνιστική περίοδο, 2013-14, ο Α.Ο. Άρης Πετρούπολης διαγωνίστηκε στο Πρωτάθλημα της Α' Κατηγορίας Γυναικών που διοργάνωσε η Ένωση Σωματείων Καλαθοσφαίρισης Αττικής.«Α’ Γυναικών: Πρώτο το Γαλάτσι, διπλή νίκη για Άρη Πετρούπολης», άρθρο στον επίσημο ιστότοπο της Ε.Σ.Κ.Α., 31 Μαρτίου 2014. Έχοντας συγκεντρώσει 17 νίκες και 5 ήττες τερμάτισε στη 2η θέση της τελικής βαθμολογικής κατάταξης της κανονικής περιόδου. Στη διαδικασία των Play-offs κλήθηκε αρχικά να αντιμετωπίσει το Ζωγράφου.«Αποτελέσματα Πλέι Οφ Α ΕΣΚΑ: Στον τελικό ο Άρης Πετρούπολης!», άρθρο στον ιστότοπο WePlayBall.gr, 3 Απριλίου 2014. Εφόσον στη διάρκεια της κανονικής περιόδου ο Άρης είχε δύο φορές κερδίσει την αντίπαλη ομάδα, χρειάστηκε μόλις μία επιπλέον νίκη για να περάσει στη σειρά των τελικών. Εκεί αγωνίστηκε εναντίον του 4ου στην κανονική περίοδο Προμηθέα Χαλανδρίου, απέναντι στον οποίο είχε μία νίκη και μία ήττα.«Αποτελέσματα Πλέι Οφ Α ΕΣΚΑ: Στην Α2 ο Άρης Πετρούπολης!», άρθρο στον ιστότοπο WePlayBall.gr, 25 Απριλίου 2014. Κάνοντας το 3-2 στη σειρά (57-55, 40-32, 46-34), ο Άρης τελικά πέτυχε τόσο την κατάκτηση του Πρωταθλήματος όσο και την άνοδο στην Α2 Εθνική Κατηγορία.«Α’ Γυναικών: Νίκη και άνοδος για τον Άρη Πετρούπολης» , άρθρο στον επίσημο ιστότοπο της Ε.Σ.Κ.Α., 24 Απριλίου 2014.«Αφιέρωμα με δηλώσεις της προπονήτριας & των αθλητριών του Άρη Πετρ. για την άνοδο στην Α2 Νότου» , άρθρο στον ιστότοπο SportsHero.gr, Απρίλιος 2014.«Ένωση Σωματείων Καλαθοσφαίρισης Αττικής» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Στο θεσμό του Κυπέλλου Γυναικών Ε.Σ.Κ.Α. ο Άρης Πετρούπολης έλαβε μέρος στον τελικό της διοργάνωσης που διεξήχθη στις 2 Μαρτίου 2014 στο Κλειστό Γυμναστήριο Δαΐς.«Κύπελλο Γυναικών: Κυπελλούχος η Αγία Παρασκευή» , άρθρο στον επίσημο ιστότοπο της Ε.Σ.Κ.Α., 2 Μαρτίου 2014. Εκεί γνώρισε την ήττα με σκορ 45-40 από την Αγία Παρασκευή χάνοντας το τρόπαιο.«Αποτελέσματα Κυπέλλου ΕΣΚΑ: Κυπελλούχος η Αγία Παρασκευή!», άρθρο στον ιστότοπο WePlayBall.gr, 3 Μαρτίου 2014. Ήταν η πρώτη φορά που ο σύλλογος συμμετείχε στον τελικό της εν λόγω διοργάνωσης.«Αφιέρωμα στον τελικό του Κυπέλλου ΕΣΚΑ!», άρθρο στον ιστότοπο WePlayBall.gr, 2 Μαρτίου 2013.

 Παραπομπές 

 Εξωτερικοί σύνδεσμοι 


*
Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1976
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1976
Κατηγορία:Σωματεία Ε.Σ.Κ.Α.